ที่ มท ๐๘๑๖.๒/ว **2790** กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

**9** ตุลาคม ๒๕๖6

เรื่อง การบันทึกข้อมูลนักเรียนหรือเด็กเล็กของสถานศึกษาสังกัดองค์กรปกครองส่วนท้องถิ่นในระบบ

สารสนเทศทางการศึกษาท้องถิ่น ประจำปีการศึกษา ๒๕๖6 (ครั้งที่ ๒)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๔๗๙ ลงวันที่ ๔ เมษายน ๒๕๖๖

สิ่งที่ส่งมาด้วย แนวทางการปรับปรุงหรือแก้ไขข้อมูลนักเรียนหรือเด็กเล็กในระบบสารสนเทศทางการศึกษาท้องถิ่น (Local Education Center information system : LEC) ประจำปีการศึกษา ๒๕๖๖ (ครั้งที่ ๒) จำนวน ๑ ชุด

ตามที่ กรมส่งเสริมการปกครองท้องถิ่นได้เปิดระบบสารสนเทศทางการศึกษาท้องถิ่น (Local Education Center information system : LEC) เพื่อให้องค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น (โรงเรียนและศูนย์พัฒนาเด็กเล็ก) บันทึกข้อมูลนักเรียนหรือเด็กเล็ก ของสถานศึกษาสังกัดองค์กรปกครองส่วนท้องถิ่น รวมทั้งข้อมูลจำนวนนักเรียนของสถานศึกษาสังกัดอื่น ประจำปีการศึกษา ๒๕๖๖ (ครั้งที่ ๑) เพื่อใช้เป็นฐานข้อมูลการจัดสรรงบประมาณด้านการศึกษาให้แก่องค์กรปกครองส่วนท้องถิ่น นั้น

กรมส่งเสริมการปกครองท้องถิ่นพิจารณาแล้ว เพื่อให้การบริหารจัดการด้านการศึกษา  
เป็นไปอย่างมีประสิทธิภาพ ข้อมูลจำนวนนักเรียนถูกต้อง เป็นปัจจุบัน และการพิจารณาจัดสรรงบประมาณด้านการศึกษาเป็นไปอย่างครบถ้วน เพียงพอ จึงกำหนดเปิดระบบสารสนเทศทางการศึกษาท้องถิ่น   
ระหว่างวันที่ ๑๖ ตุลาคม ๒๕๖๖ - ๑๐ พฤศจิกายน ๒๕๖๖ เพื่อให้องค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่นปรับปรุงหรือแก้ไขข้อมูลนักเรียนหรือเด็กเล็กของสถานศึกษา ในการนี้   
ขอความร่วมมือจังหวัดแจ้งองค์กรปกครองส่วนท้องถิ่น ดำเนินการตามแนวทางการปรับปรุงหรือแก้ไขข้อมูลนักเรียนหรือเด็กเล็กในระบบสารสนเทศทางการศึกษาท้องถิ่น ประจำปีการศึกษา ๒๕๖๖ (ครั้งที่ ๒)   
ให้แล้วเสร็จภายในวันที่ ๑๐ พฤศจิกายน ๒๕๖๖ ดังนี้

๑. ให้ปรับปรุงหรือแก้ไขข้อมูลจำนวนนักเรียนของสถานศึกษาสังกัดอื่น รวมทั้งแจ้งสถานศึกษาสังกัดองค์กรปกครองส่วนท้องถิ่น บันทึกข้อมูลจำนวนนักเรียนหรือเด็กเล็กของสถานศึกษา ประจำปีการศึกษา ๒๕๖๖ (ครั้งที่ ๒) และยืนยันข้อมูลจำนวนนักเรียนหรือเด็กเล็กให้แล้วเสร็จภายในกำหนด

๒. กำชับผู้รับผิดชอบในการบันทึกข้อมูลนักเรียนหรือเด็กเล็กในระบบสารสนเทศ ทางการศึกษาท้องถิ่น บันทึกหรือแก้ไขข้อมูลนักเรียนหรือเด็กเล็ก และตรวจสอบข้อมูลนักเรียนหรือเด็กเล็กก่อนการยืนยันข้อมูลนักเรียนหรือเด็กเล็กในระดับสถานศึกษา โดยให้องค์กรปกครองส่วนท้องถิ่นยืนยันข้อมูลนักเรียนหรือเด็กเล็กในระดับองค์กรปกครองส่วนท้องถิ่น ภายในวันที่ ๙ พฤศจิกายน ๒๕๖๖

3. ให้องค์กรปกครองส่วนท้องถิ่น สถานศึกษา (โรงเรียนและศูนย์พัฒนาเด็กเล็กสังกัด  
องค์กรปกครองส่วนท้องถิ่น) ตรวจสอบนักเรียนหรือเด็กเล็กว่ามีตัวตนอยู่จริงหรือไม่ หากตรวจสอบพบว่ามีนักเรียนหรือเด็กเล็กที่ไม่มีตัวตนในสถานศึกษา แต่ยังมีข้อมูลของนักเรียนหรือเด็กเล็กอยู่ในระบบสารสนเทศ   
ทางการศึกษาท้องถิ่นให้นำข้อมูลนักเรียนหรือเด็กเล็กดังกล่าวออกจากระบบ

/๔. ให้จังหวัด ...

๔. ให้จังหวัดตรวจสอบการบันทึกข้อมูลและการยืนยันข้อมูลนักเรียนหรือเด็กเล็กขององค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น ในช่วงเวลาการเปิดระบบ   
และให้จังหวัดยืนยันข้อมูลในภาพรวมระดับจังหวัด ภายในวันที่ ๑๐ พฤศจิกายน ๒๕๖๖ โดยระบบจะปิด การบันทึกข้อมูลในเวลา 17.00 น. ทั้งนี้ เนื่องจากฐานข้อมูลนักเรียนหรือเด็กเล็ก เป็นข้อมูลสำคัญ ต่อการพิจารณาสนับสนุนงบประมาณและการจัดการศึกษาท้องถิ่น โดยเฉพาะการพิจารณาจัดสรรเงินอุดหนุนทั่วไป ค่าอาหารเสริม (นม) และอาหารกลางวัน ขอความร่วมมือจังหวัดเน้นย้ำผู้บริหารองค์กรปกครองส่วนท้องถิ่น กำกับดูแลให้เจ้าหน้าที่ตรวจสอบและบันทึกข้อมูลให้ถูกต้องครบถ้วน ก่อนการยืนยันข้อมูลซึ่งกรมส่งเสริม  
การปกครองท้องถิ่นจะยึดฐานข้อมูลนี้ในการจัดสรรงบประมาณและจัดส่งให้หน่วยงานที่เกี่ยวข้องกับการจัดสรรงบประมาณด้านการศึกษาขององค์กรปกครองส่วนท้องถิ่นต่อไป

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๒๕

ไปรษณีย์อิเล็กทรอนิกส์ saraban@dla.go.th

ผู้ประสานงาน : คุณสุรชัย ขำมาลัย โทร.๐๘๑ ๔๒๗ ๔๗๐๒

คุณดารารัตน์ นาคบำรุง โทร.๐๙๔ ๓๔๑ ๘๑๘๑

รอง อสถ. .....................................ผอ.กศ. .........................................ผอ.กง.ยศ. ...................................

หน.ฝ. ...........................................

หน.ง. ...........................................

จนท. ............................................